
KOTA TINGGI - Penduduk di
Kampung Orang Asli Felcra Su-
ngai Layau, di sini, berharap ja-
lan utama di kampung itu yang
runtuh akan dapat disiapkan se-
belum kedatangan Syawal.

Tok Batin Kampung Orang
Asli Felcra Sungai Layau, Ramli
Nekmat berkata, ini kerana ada
anak perantau sudah memak-
lumkan tidak akan pulang ke
kampung jika laluan tersebut
tidak boleh dilalui.

Katanya, ramai antara mere-
ka yang merantau ke luar Johor
sehingga menyebabkan ibu-ibu
di kampung mula merasa hiba
apabila mengenangkan tidak
dapat bersama anak-anak pada
pagi raya.

“Anak-anak perantau mem-
beritahu kalau laluan tidak
boleh dilalui memang mereka
tidak akan balik raya. Mereka
ini duduk di Perak, Melaka dan
lain-lain negeri,” katanya di sini
semalam.

Katanya, dia berharap isu la-
luan utama vang runtuh itu da-
pat diatasi segera.

“Malah, penduduk sendiri
terkandas selama tiga hari kera-
na kenderaan ringan tidak boleh

KEADAAN laluan utama di Kampung Orang Asli Felcra Sungai Layau, Kota Tinggi yang runtuh akibat hujan
lebat minggu lalu.

melepasi laluan alternatif yang
turut dinaiki air banjir.

“Jalan utama yang runtuh ini
amat penting kerana laluan itu
tidak dinaiki air banjir kecuali
berlaku hujan lebat dan pertem-
bungan air pasang,” katanya.

Terdahulu, hampir 300 pen-
duduk terputus hubungan se-
lepas jalan utama ke kampung
berkenaan runtuh ekoran hujan
lebat minggu lalu.

Sementara itu, Ahli Dewan

Undangan Negeri (ADUN) Pena-
war, Fauziah Misri berkata,
Pejabat Daerah Kota Tinggi dan
agensi-agensi terlibat telah
bermesyuarat mengambil lang-
kah-langkah untuk kemudahan
penduduk antaranya jalan alter-
natif sepanjang satu kilometer
akan ditambak oleh pihak Felcra
dan JAKOA semalam.
“Pembetung sementara akan
dibina pihak SAFWA selain per-
mohonan peruntukan untuk

membina jambatan baharu te-
lah dibuat kepada Kementerian
Kemajuan Desa dan Wilayah
(KKDW) dengan Jabatan Kerja
Raya (JKR) sebagai agensi pelak-
sana.

“Saya bersama Majlis Agama
Islam Negeri Johor juga telah
menghantar bantuan beras di
setiap rumah di kampung itu
memandangkan penduduk
tidak boleh keluar membeli ke-
perluan harian,” tambahnya.




